**Κάνοντας μία σύντομη αναδρομή…**

* Το Τριώδιο πλησιάζει στο τέλος του!
* Η παραβολή Τελώνου και Φαρισαίου τόνισε τη σπουδαιότητα της ταπεινοφροσύνης
* Η παραβολή του Ασώτου έδωσε το μήνυμα για την μετάνοια, τη συγγνώμη και την συγχώρεση.
* Η παραβολή της Τελικής Κρίσεως κατέδειξε ότι κριτήριο εγγύτητας του Θεού είναι η έμπρακτη αγάπη στον συνάνθρωπο.
* Η Κυριακή της Τυροφάγου μας θύμισε την έξοδο του Αδάμ και την εκούσια απομάκρυνση του ανθρώπου από τον Δημιουργό του.
* Την Κυριακή της Ορθοδοξίας γιορτάσαμε την αναστήλωση των εικόνων.
* Ο Άγιος Γρηγόριος ο Παλαμάς μας είπε ότι ο άνθρωπος μπορεί να γνωρίσει τις ενέργειες του Θεού.
* Η Κυριακή της Σταυροπροσκυνήσεως έφερε τον Σταυρό στο κέντρο του Ναού και ακούσαμε τα σταυροαναστάσιμα τροπάρια.
* Ο Άγιος Ιωάννης της Κλίμακος μας δίδαξε την κλίμακα των αρετών στον πνευματικό μας αγώνα.
* Η Οσία Μαρία η Αιγυπτία με την ειλικρινή της μετάνοια, την ταπείνωση και την αυστηρή σαρακονταετή άσκησή της στην έρημο έδειξε ότι αρκεί μία στιγμή για την προσωπική μεταστροφή.
* Η Κυριακή των Βαΐων με την ένδοξη υποδοχή του Κυρίου πάνω στο γαϊδουράκι.
* Από το βράδυ της Κυριακής των Βαΐων μπήκαμε στην Μεγάλη Εβδομάδα.
* Η Ακολουθία του Νυμφίου με την ανάγκη πνευματικής εγρήγορσης.
* Ο ενάρετος Ιωσήφ τον οποίο πούλησαν από φθόνο τα μεγαλύτερα αδέρφια του αλλά κατάφερε με την βοήθεια του Θεού να σωθεί και να διαπρέψει στην Αίγυπτο.
* Η παραβολή των ταλάντων εφιστά την προσοχή μας για την ευθύνη αξιοποίησης των ταλέντων-χαρισμάτων μας και την αξία της εργατικότητας.
* Η παραβολή των δέκα Παρθένων προβάλλει την ανάγκη εγρήγορσης και προσωπικής ευθύνης για την πνευματική μας ζωή.
* Το τροπάριο της Μοναχής Κασσιανής θα μιλήσει για εκείνη την γυναίκα που με ευγνωμοσύνη πλένει τα πόδια του Κυρίου με ακριβό μύρο και τα δάκρυά της. Ο Ιησούς θα πει ότι «της συγχωρέθηκαν πολλά γιατί αγάπησε πολύ»
* Το Ευχέλαιο τη Μεγάλη Τετάρτη
* Ο Ιερός Νιπτήρας με τον Ιησού να πλένει τα πόδια των μαθητών του.
* Ο Μυστικός Δείπνος με την παράδοση τη Παράδοση του Μυστηρίου της Θείας Ευχαριστίας.
* Η Προσευχή του Κυρίου στον κήπο της Γεσθημανή, η αγωνία, η αποδοχή της θυσίας….
* Η προδοσία του Ιούδα και η σύλληψη του Κυρίου μέσα στη νύχτα.
* Η παρουσία στο Μέγα Συνέδριο, η παράδοση στον Πιλάτο, η μαστίγωση, η πορφύρα, το ακάνθινο στεφάνι, το σκήπτρο, ο εμπαιγμός από τους στρατιώτες.
* Η Σταύρωση, η Αποκαθήλωση, η Ταφή, η Εις Άδου Κάθοδος, η Ανάσταση!
* Από το «Σήμερον κρεμάται επί ξύλου» στο «Η ζωή εν τάφω» και στο «Χριστός Ανέστη»
* Με την Ανάσταση του Κυρίου ξεκινάει μια νέα σημαντική πνευματική λειτουργική περίοδος, το Πεντηκοστάριο!
* Εύχομαι κατάνυξη και γαλήνη. Το βίντεο ‘ Ένας περίπατος στη Μεγάλη Εβδομάδα’ είναι εξαιρετικά χρήσιμο!